钦定古今图书集成/方舆汇编/职方典/第1280卷 > 陵墓附
## 钦定古今图书集成/方舆汇编/职方典/第1280卷 > 陵墓附

本府。〈零陵县附郭。〉

帝舜陵　今在宁远县。《史记》云：“舜南巡，崩于苍梧之野，归葬于零陵之九疑。” 《舆地考》云：“永以南山谓之九疑，旧属零陵。秦皇、汉武皆望祀焉。” 宋时禁樵采，置守陵百户。明遣官致祭。

皇清因之。

汉零陵太守龙述墓　，在城北一里。述字伯高，守零陵，卒，遂葬于城北，时人名曰“廉威阡” ，子孙因家焉。立祠于司马塘上，故址犹存。宋张埏曰：“由汉距今千有馀岁，名卿士大夫功业掀天地，见于丹青多矣。未有嗣续不替，丘垄岿然，祠宇显设如伯高者，庸非盛德所致乎？” 宋徐自明曰：“《班孟坚赞》称燕齐之祀与周并传” ，得非太公、召公之德，实磅礡于人心，故其传久不泯与？《左氏》载“皋陶庭坚不祀，哀其德之不逮，民之无援” ，然则称“迈种德而民怀” 者，非邪？东都龙公以谨厚闻于世，马伏波以之教诫子弟，建武择守，于焉取斯。迨今云仍之贤，犹有存者，天之报施善人，不诬矣。

唐赵秀才群墓　在潇湘之交。柳宗元《志》曰：“婴臼信死孤乃立。王侯世家天水邑，群字容成系世袭。祖某父某仕相及。嗟然秀才胡伋伋。体貌之恭艺始习。娶于赤水礼犹执，南浮合浦遽远集。元和庚寅神永戢。问年二纪益以十。仆夫反柩当启蛰。潇湘之交瘗原隰。稚妻号叫幼女泣。和者凄欷行路悒。追初悯夭铭兹” 什。

大府李卿外妇马淑墓　在东冈北。柳宗元《志》云：“氏曰马，字曰淑，生广陵。母曰刘，客倡也。淑之父曰总，既孕而卒，故淑为南康讴者。李君为睦州，诋狂寇见诬，左官为循州录，过而慕焉，纳为外妇，偕窜南海上。及移永州，州之人多李之旧日载酒往焉。闻其操，鸣弦为新声，抚节而歌，莫不感动其音，美其容，以忘其居之远而名之辱，方幸其居是也。” 元和五年五月十九日，积疾卒于湘水之东，葬东冈之北，垂年二十四。铭曰：“容之丰兮艺之工，隐忧以舒和乐雍佳冶雕殒逝安穷，谐鼓瑟兮湘之浒，嗣灵音兮永终古。” 宋刑部侍郎陶弼墓　。元丰二年十月丙子葬零陵之金釜山，宋黄庭坚有铭，今无考。

宋进士、御史中丞蒋植墓　在城东迎春亭南。宋胡宏墓　在东关外赛口山。绍圣三年壬子二月葬

元博士胡汝儒墓　在东关外赛口山。元贞二年丙申九月葬。

明荣顺王墓　在北关外干塘岭。

“朱翰林衮” 墓　，在县境内。

怀简王墓　，在东关外东山。

陈宪副铨墓　，在城西黄叶岭。

安和王墓　在愚溪之上群玉山。

吴大参禋墓　，在城北。

庄顺王墓　：在东关外孝友山。

陈经魁襄墓　，在城南十里范家铺。

胡员外3CFC墓　，在东关外赛口山。陈经魁典墓　，在城南大步铺东边。

张副使鉴墓　，在愚溪桥内。

王主事𬭼墓　，在东关外石角山。

胡少卿节墓　，在城西芝山下。正德间敕葬。吕中丞霍墓　，在城西四十里栗口。

陈宪副涧墓　，在城北烟竹山。

“亚魁杨二仪” 墓　在龙塘铺西塘尾。

“陈长史涧” 墓　，在城北湘口红石山。

吕通判阳墓　，在北关外阳塘。

“周尚书希圣” 墓　，在石马潭。

“蒋吏部向荣” 墓　，在阴山岩。

祁阳县

唐覃季子墓　郡县志皆不载，墓见《柳宗元墓铭》。

明大司徒陈楚石墓　，“郡县志” 亦不载。其谕祭文附见《艺文》。

户部尚书陈荐墓　按《通志》：在祁阳浯溪东安县，陵墓不载。

道州

汉龙平侯熊君墓　在州北四十里龙村，有碑并石兽。碑高九尺，宽五尺，厚八寸，螭首龟足，立于汉献帝二十一年丙申，后因宋刺史王继勋酷爱之，与至郡西。淳熙五年，太守赵汝谊喜汉刻之存，命郡博士章颖考释之，其《释文》亦镵诸石。嘉定六年，郡侯方信儒见而奇之，龛于至拙堂之前，后复湮没不著。明嘉靖时，分守卜命州属遍求之，得于州治之土中。《汉碑》《永郡》存者甚少。

蜀汉丞相蒋琬墓　，在州南三十里，荆山有碑并石兽。今考魏锺会《与琬子斌书》云：“巴蜀文武多矣，足下与诸葛思远譬诸草木，吾气类也。桑梓之敬，古今所敦。今欲奉瞻尊君墓。奉词致敬，愿告所在。” 斌答书曰：“先考昔遭疾疢，亡于涪陵，卜云其吉，遂安厝之。知君西迈，乃欲属驾。闻命感怆，以增情思。” 会得书嘉叹，义意如此，则琬卒于涪，葬于涪矣。今云《蒋琬存疑》可也。或曰即平都侯蒋嵩墓。

平都侯蒋嵩墓　，在州南四十里蒋居山，有碑。后唐天策府学士何仲举墓　，去州二十五里。宋周智强元公祖墓　，在营乐乡安心寨，有碑。谏议大夫周辅成父墓　，在故居之左，有碑。侍制周焘墓　，在营乐乡安心寨大冈西。状元吴必达墓　，在白马渡。

明都御史谥庄简熊绣墓　在州北五里。正德间赐葬。礼部侍郎刘瑞撰《神道碑铭》。

工部侍郎何天衢墓　在潇川乡。嘉靖七年赐葬谕祭，翰林侍讲张璧撰《神道碑》。

封右都御史熊宣庄简父墓　在左溪前东洲上，有《钦赐神道碑》。

赠奉政大夫何铎墓　在修义乡凤凰山，评事何锺墓　在担山。商辂撰《神道碑》。

同知周良相墓　在宜山之阳。巡抚邵陛题其墓曰“安贫乐道。”

御史黄廷聘墓　在水南青龙湾，刑部尚书沈应文撰《神道碑》。

户部郎中何朝宗墓　在州西南四十里葫芦岩，有《神道碑》。

总兵官李璋墓　在下关。

宁远县

汉舂陵侯墓　，在县北六十里。舂陵侯买，自元朔中封，传国至戴侯，始徙去，其冢世久莫辨。舂陵戴侯熊渠墓　，在县北六十里，故舂陵乡，长沙国故城东北，今西乡柏家坪是。

唐“状元李郃” 墓　在木塘。

南齐荡寇将军李侯墓　在故冷道县东隅之查。林侯名道辨，陇西成纪人。南齐永元二年，以南道开拓南蛮，筑垒于此卒，子孙因世居焉，号“莲塘李氏。” 今其葬处石兽犹存。

宋周使君虞宾墓　在旺冈，元公之高祖也。丞相周益公帅长沙日，尝移文道州，亦云“系出于此。”

马步指挥使周从远墓　在石马潭。元公之曾祖也。

“南道御史周梅叟” 墓　在黄家库江边，元公之族也。

学士李伯辉墓　在道士砠。

朝奉郎周伟墓　在东乡。

“状元乐雷发” 墓　在县西油草塘。

明侍郎雷复墓　在东门外莲花桥前。

御史黄锺墓　在七仙岭。

按察使荆茂墓　在县西五里绹马屋凤山。编修于材墓　在丰陂洞九狮岭。

检讨刘良墓　在广济乡之野雉寨。

御史李克逊墓　在境内。

太守李敷墓　在西关外登云桥左。

永明县

宋金紫光禄大夫周尧卿墓　在紫微冈。欧阳修撰《墓碑》。

吴将军墓　在圣人山麓，邑人崇福乡吴舜举也。天圣间，侬智高寇广南，举平之。

江华县

宋朝请大夫李冰壶名长庚，墓　在县南五里，有碑。

新田县

宋翰林学士郭凤墓　在南乡，赐谕葬。

明诸生黄光宙墓　在县境内。。